Estorniño rosado

O **estorniño rosado** (***Pastor roseus***, antes *Sturnus roseus*) é unha ave paseriforme da familia dos estorniños. Esta especie foi situada recentemente no seu propio xénero monotípico, ***Pastor***, que se creou separándoo do xénero *Sturnus*. Esta división de *Sturnus* está apoiada por estudos recentes, aínda non se coñecen con seguridade outras especies relacionadas que se poidan incluír neste novo xénero.

## Taxonomía 
O estorniño rosado foi descrito formalmente en 1758 polo naturalista sueco Carl Linné na décima edición da súa obra *Systema Naturae*. Situouno xunto cos tordos no xénero *Turdus* e acuñou para el o nome binomial *Turdus roseus*. Linnaeus deu como localidade tipo Laponia e Suíza. Despois estivo clasificado no xénero *Sturnus*. Actualmente é a única especie situada no xénero *Pastor* que foi introducido polo zoólogo holandés Coenraad Jacob Temminck en 1815. A especie é monotípica: sen subespecies recoñecidas. O nome específico *roseus* en latín "de cor rosa".

## Descrición 
200px|miniatura|esquerda|Plumaxes de verán:Macho adulto (centro), femia (abaixo), e inmaturo (detrás)
O estorniño rosado adulto é doado de distinguir, con seu corpo rosa, patas e bico alaranxados claros e cabeza, ás e cola negras brillantes. Os machos na estación reprodutora teñen as plumas da cabeza máis alongadas, formando unha crista escasa que é levantada cando a paxaro está excitado. En inverno, a crista é máis curta, e as beiras das plumas negras da plumaxe fanse máis claras a medida que estas beiras se van desgastando. A plumaxe de inverno nos machos é máis apagada compartivamente.

En contraste, as femias teñen unha crista curta e carecen da separación nítida entre o rosa e o negro.

Os inmaturos poden distinguirse do estorniño pinto (*Sturnus vulgaris*) pola súa plumaxe claramente máis clara e bico amarelo curto. Os paxaros novos mudan dando unha versión apagada da plumaxe adulta en outono, aínda que carecen de crista. Non adquiren a súa plumaxe adulta ata que teñen case un ano de vida nas femias e case dous anos nos machos. Os machos xa teñen no seu segundo ano unha plumaxe similar á das femias adultas, mais poden distinguirse polas súas cristas máis longas e beiras das plumas máis claras que as dos individuos inmaturos femias.

## Distribución e hábitat 
[esquerda|miniatura|En [Kazakhstán]]
A área de reprodución desta ave son as estepas, semidesertos e desertos de Asia cental e sueste de Europa. Pode atoparse desde o noroeste de Mongolia a través de Dzungarei, Xinjiang, Kazakhstán, Kirguizistán, Taxiquistán, Uzbequistán e Turcomenistán ao sur de Rusia, Ucraína, Azerbaidján e Armenia. A súa área sur esténdese ao norte de Afganistán e Irán. Unha reprodución irregular e rara tamén se observou fóra desa área (Romanía). É unha ave fortemente migratoria, e pasa o inverno na India e Asia tropical. Na India en inverno adoita parecer que supera en número aos estorniños e outros estúrnidos (*mynas*)  locais. O estorniño rosado é unha ave da estepa e campos agrícolas abertos. Nos anos en que os saltóns e outros insectos son abundantes, aventúrase moito máis alá da súa área habitual, e un número significativo deles chegan a Francia, Reino Unido e Irlanda. está incluído na lista das aves ibéricas. É un visitante de verán no noroeste de Afganistán, un migrante de paso no resto de Afganistán e un visitnte de inverno regular na India.

## Comportamento e ecoloxía 
Son aves moi gregarias, que adoitan formar bandadas grandes e ruidosas, que ás veces poden ser unha praga para os cultivos de cereiais ou árbores froiteiras; son moi atraídas polas árbores en floración. Porén, son tamén moi beneficiosos para os granxeiros porque son predadores dos insectos que crean pragas, como as lagostas e saltóns, limitando así o seu número. As aves reprodúcense en apertadas colonias nunha estación reprodutora moi curta sincronizada para aproveitárense do pico de abundancia de saltóns entre os meses de maio e xuño.
miniatura|Macho

### Reprodución 
O estorniño rosado é un reprodutor colonial, e, igual que outros estorniños, é moi gregario, formando grandes bandadas en inverno. Tamén comparte a dieta omnívora doutras especies, aínda que prefire os insectos. 
A súa canción é unha mestura típica de estorniño de chíos e repenicos creados facendo tremer moito as ás. 
En Xinjiang, China, os agricultores usan insecticidas para eliminar as lagostas, que son custosos e contaminantes. Na década de 1980, os expertos atoparon que os estorniños rosa que comían lagostas na zona de Xinjiang podían usarse para o control das pragas no canto dos insecticidas. Os expertos empezaron a construír niños artificiais para atraer estas aves, unha medida que resultou ter tanto éxito que o número de lagostas foi insuficiente para alimentar as aves, causando a morte de fame de moitas crías. Na década de 2000 moitas granxas de Xinjiang diminuíron drasticamente o uso de insecticidas.

### Alimentación 
O estorniño rosado aliméntase principalmente de froitas, bagas, néctar floral, grans de cereais e insectos. 
Observacións específicas dos seus alimentos favoritos descubriron as seguintes preferencias:
Froitas e bagas: *Ficus* (moitas especies), *Lantana* spp., *Ziziphus oenopolia*, *Bridelia montana*, *Streblus asper*, uvas, froitos da moreira (*Morus*), dátiles, *Salvadora persica*, *Capparis aphylla* e chiles.
Néctar de flores: *Salmalia persica*, *Bombax insigne*, *Erythrina indica* e *Erythrina suberosa*, *Butea monosperma*, *Careya arborea*.
Grans de cereais: sorgo e millo miúdo perla (''Cenchrus americanus').
Insectos: principalmente lagostas e saltóns, escaravellos das familias Lucanidae, Elateridae, Tenebrionidae, Buprestidae, Scarabaeidae e Curculionidae.

## Galería 

Ficheiro:Rosy starling 04.jpg|Bandada de estorniños rosados en Armenia
Ficheiro:Rosy Starling (Sturnus roseus) near Hyderabad W2 IMG 4837.jpg|En Hyderabad, India
Ficheiro:Pastor roseus MHNT.ZOO.2010.11.215.Kaara-Usiah Perowsk Russie.jpg|Ovos de estorniño rosado
Ficheiro:Ayleme (1).jpg|Xuvenil
Ficheiro:Rosy Starling (Sturnus roseus) I Malaysia 005.jpg|Xuntándose ao serán antes de pousarse en Vadodara, Gujarat, India
Ficheiro:Rosy Starling (Sturnus roseus) near Hyderabad W IMG 4832.jpg|Estorniños rosados preto de Hyderabad
Ficheiro:Rosy Starling In Pune.jpg|Estorniños rosados en Pune.

## Notas 
## Véxase tamén 
### Ligazóns externas 
*David, J. P.; Manakadan, R.; Ganesh, T. (2015). Frugivory and seed dispersal by birds and mammals in the coastal tropical dry evergreen forests of southern India: A review. *Tropical Ecology*. 56(1). pp. 41–55.